**OBRAZLOŽENJE IZVRŠENJA FINANCIJSKOG POLJOPRIVREDNO ŠUMARSKE ŠKOLE VINKOVCI ZA 2023-I-VI**

Prema odredbama Zakona o proračunu koji je na snazi od 01.siječnja 2022. godine (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana objavljen 25. srpnja 2023. (NN 85/2023) promijenjen je sadržaj polugodišnjeg izvještaja o izvršenju Financijskog plana proračunskog korisnika.

Polugodišnji izvještaj o izvršenju FINANCIJSKOG PLANA proračunskog i izvanproračunskog korisnika sadrži: opći dio, posebni dio, obrazloženje i posebne izvještaje

 Opći dio sadrži:

– sažetak Računa prihoda i rashoda i Računa financiranja,

– Račun prihoda i rashoda i

– Račun financiranja.

Opći dio polugodišnjeg i godišnjeg izvještaja o izvršenju proračuna sadrži izvorni plan ako od donošenja proračuna nije bilo izmjena i dopuna proračuna niti izvršenih preraspodjela odnosno izvorni plan i tekući plan ako je od donošenja proračuna bilo naknadno izvršenih preraspodjela.

Opći dio polugodišnjeg i godišnjeg izvještaja o izvršenju proračuna sadrži rebalans ako je od donošenja proračuna bilo izmjena i dopuna proračuna, odnosno rebalans i tekući plan ako je od izmjena i dopuna proračuna bilo naknadno izvršenih preraspodjela.

*Sažetak Računa prihoda i rashoda i Računa financiranja*

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka. Sažetak može sadržavati podatke o prijenosu sredstava iz prethodne godine i prijenosu sredstava u sljedeću godinu/razdoblje odnosno podatke o prenesenom višku odnosno manjku iz prethodne godine i višku odnosno manjku za prijenos u sljedeću godinu/razdoblje. Podaci se iskazuju za izvještajno razdoblje, uključujući i izvještajno razdoblje prethodne godine te izvorni plan odnosno rebalans i tekući plan, indeks ostvarenja/izvršenja za izvještajno razdoblje u odnosu na ostvarenje/izvršenje za izvještajno razdoblje prethodne godine i indeks ostvarenja/izvršenja za izvještajno razdoblje u odnosu na tekući plan za proračunsku godinu.

*Račun prihoda i rashoda*

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:

– izvještaj o prihodima i rashodima prema ekonomskoj klasifikaciji,

– izvještaj o prihodima i rashodima prema izvorima financiranja,

– izvještaj o rashodima prema funkcijskoj klasifikaciji.

Posebni dio polugodišnjeg izvještaja o izvršenju proračuna

Posebni dio iskazuje se u izvještajima:

– izvještaj po organizacijskoj klasifikaciji,

– izvještaj po programskoj klasifikaciji.

Izvještaj po programskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.  Izvori financiranja iskazuju se u okviru svake aktivnosti i projekta i zbrojno na razini glave odnosno RKP-a organizacijske klasifikacije na kojoj se proračun planira odnosno izvršava.

Obrazloženje u polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna. Obrazloženje općeg dijela izvještaja o izvršenju proračuna može se dati na opisni, brojčani, grafički ili kombinirani način i sadrži:

– obrazloženje makroekonomskih pokazatelja,

– obrazloženje ostvarenja prihoda i rashoda, primitaka i izdataka,

– prikaz manjka odnosno viška općeg proračuna prema razinama vlasti sukladno nacionalnoj metodologiji računskog plana.

Polugodišnji i godišnji izvještaji o izvršenju proračuna i financijskih planova objavljuju se na mrežnim stranicama JLP(R)S-a i na mrežnim stranicama proračunskog korisnika. Opći i posebni dio proračuna, odluka o izvršenju proračuna, izmjene i dopune proračuna i odluka o izvršenju proračuna, odluka o privremenom financiranju te polugodišnji i godišnji izvještaj o izvršenju proračuna

1. Prema odredbama Zakona Proračun financijski planovi njihovih proračunskih i izvanproračunskih korisnika koje predstavnička tijela donose do kraja 2022. godine moraju biti iskazani u novoj službenoj valuti euru koja se primjenjuje od 01.01.2023. godine. Ako navedeni akti sadržavaju i usporedne podatke za godine koje prethode danu uvođenja eura, podaci za te godine preračunavaju se iz kune u euro radi bolje usporedivosti podataka uz primjenu fiksnog tečaja konverzije 7,53450.

**OBRAZLOŽENJE IZVRŠENJA PRIHODA I RASHODA POLJOPRIVREDNO ŠUMARSKE ŠKOLE VINKOVCI ZA 2023-I-VI**

Obrazloženje Izvršenja proračuna Poljoprivredno šumarske škole Vinkovci za razdoblje I-VI. 2023. godine sastoji se od općeg dijela i posebnog dijela.

* 1. **Obrazloženje prihoda i primitaka**

Prihodi i primici u Proračunu Poljoprivredno šumarske škole Vinkovci za 2023. godinu planirani su iznosu od 7.226.640,00 EUR-a. Ostvareni Prihodi i primici se sastoje od prihoda poslovanja u iznosu od 1.435.024,29 EUR-a.

PRIHODI I PRIMICI 2023. GODINE – ekonomska klasifikacija i klasifikacija po izvorima financiranja

Pomoći (63) odnose se na sredstva državnog proračuna iz MZO (izvor 5) te na sredstva iz lokalnih proračuna JLS (izvor 61).

Prihodi od prodaje proizvoda i robe te pružanja usluga (66) izvor vlastiti prihodi bitno se razlikuju u odnosu na prethodnu godinu. U prethodnoj godini za isto razdoblje I-VI 2022.nisu knjigovodstveno evidentirani prihodi od prodaje putem blagajničkog poslovanja i nisu prikazani za polugodišnje razdoblje.

Prihod od nadležnog proračuna (67) izvor opći prihodi i primici odnosi se na sredstva koja Škola dobije od nadležnog proračuna temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola u 2023.god.

* 1. **Obrazloženje rashoda i izdataka**

Rashodi i izdaci za 2023. godinu planirani su u iznosu od 7.216.308,00 EUR-a

RASHODI I IZDACI 2023. – ekonomska klasifikacija i klasifikacija po izvorima financiranja

Rashodi za zaposlene (31) planirani su u iznosu od 1.555.599 eur a ostvareni u visini od 795.783,59 eur odnose se na troškove prema zaposlenima koji su financirani iz izvora 11 (opći prihodi i primici) iz nadležnih proračuna.

Materijalni rashodi (32) odnose se na različite usluge i troškove kojima se podmiruju troškovi nastali u redovitom poslovanju, dio ih je financiran temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola u 2022. godini dio iz prihoda vlastitih sredstava, dio iz nadležnog proračuna a ostatak iz projekta EU( RCK1 I RCK2, ERASMUS+-, i projekata gdje je Škola partner), prihoda od obrazovanja odraslih, prihoda od učeničkog servisa, prihoda od učeničke zadruge.

Financijski rashodi (34) odnose se na rashode banaka i bankovnih usluga koji se financiraju iz izvora 11 te na zatezne kamate iz sudskih presuda koje su došle na naplatu (izvor MZO), zateznih kamata iz poslovnih odnosa (izvor vlastita sredstva).

Iznos za rashode za nabavu nefinancijske imovine (42) planiran je na razini prethodne godine, ali i plana provedbe nabave nefinancijske imovine kroz projekte **RCK1 I RCK2**, iznos planiran od nadležnog proračuna, nabava imovine iz vlastitih sredstava, nabava imovine iz EU projekata **(Erasmus+; Agrofuture, Farmer, GoAgro, Bang, Motive, Time, I dont know, )**,i drugih projekata u kojima Poljoprivredno šumarska škola Vinkovci sudjeluje kao partner **(Stem: Nuštar, Stem: Gunja)**, projekata od MZO **(She, Higijena kroz vrijeme).**

**2. OBRAZLOŽENJE IZVRŠENJA POSEBNOG DIJELA PRORAČUNA ZA 2023. GODINU**

Posebni dio Proračuna Poljoprivredno šumarske škole Vinkovci za 2023. godinu planiran je u iznosu od 7.226.807,00 EUR i to po razdjelima, programima, aktivnostima. Svaki program i aktivnost imaju svoj izvor financiranja. U ostvarenju Proračuna za razdoblje I-VI.2023. godine Poljoprivredno šumarske škole Vinkovci za 2023. prikazani su iznosi po programima i aktivnostima zbrojno prema izvornom planu koji nema razradu programa i aktivnosti koje će se obuhvatiti u rebalansu plana za 2023. kako bi se moglo pratiti i iskazati vrijednosti za godišnje izvršenje plana prihoda i rashoda prema Pravilniku o polugodišnjem i godišnjem izvještaju o izvršenju proračuna i financijskog plana objavljenog 25. srpnja 2023. (NN 85/2023).

* 1. **Izvještaj o rashodima prema funkcijskoj klasifikaciji**

Izvršenje Proračuna Poljoprivredno šumarske škole Vinkovci prikazano je i prema funkcijskoj klasifikaciji (obrazovanje-srednjoškolsko obrazovanje, višesrednjoškolsko obrazovanje).

* 1. **Izvještaj o prihodima i rashodima prema računima financiranja**

Izvršenje Proračuna Poljoprivredno šumarske škole Vinkovci prikazano je i prema računima financiranja gdje je vidljivo da veći dio ostvarenja proizlazi iz izvora Pomoći i to od MZO proračuna, projekata EU (RCK1 i RCK2) a manji dio iz ostalih izvora.

* 1. **Posebni izvještaji**

1. Izvještaj o zaduživanju na domaćem i stranom tržištu novac i kapitala

Poljoprivredno šumarska škola Vinkovci u razdoblju od I-VI 2023. nije zadužena na domaćem i stranom tržištu novca i kapitala.

Poljoprivredno šumarska škola Vinkovci nije imala potrebe plaćanja po protestiranim jamstvima.

Ovaj izvještaj je sastavni dio Polugodišnjeg izvještaja o izvršenju Proračuna Poljoprivredno šumarske škole Vinkovci za razdoblje od 01.01. do 30.6.2023. godine.